Erinevat tüüpi kompostide alustamine ja hooldus
#000000
Mida komposti sisse võib/ei või panna
Erinevat tüüpi kompostide alustamine ja hooldus
#000001
Kompostimine koolides, lasteaedades jm asutustes
#000002
Tee kompostihunnik sinna, kuhu jäätmed tekivad, aiamaa serva või õuenurka. Õige koht komposti jaoks on varjuline, aga mitte pime nurgatagune. Ära tee kompostihunnikut lohku, kuhu võib koguneda vett. Tee kompostihunnik võimaluse korral igal aastal ühte ja samasse kohta, siis on vihmaussid ja teised komposti kõdundavad väikeorganismid pinnases alati tegutsemisvalmis.
#000003
Kihtide vahele raputa paar labidatäit mulda või vana komposti. Need aitavad kompostil niiskust siduda ja toovad kompostihunnikusse hädavajalikke mikroorganisme. Lisa aiakompostile lämmastikku kas kompostiäratajaga või kanasõnnikuga.
#000005
Kui kompostihunnik on saavutanud sobiva suuruse, võiks selle katta umbes 10 cm paksuse mulla- või turbakihiga. Turbakiht vähendab niiskuse ja toitainete eraldumist hunnikust. Viimase lihvina võib hunniku katta umbes 10 cm paksuse heina- või õlekihiga, mis hoiab komposti kauem soojana.
#000007
Pika varrega kompostitermomeetri abil saab kompostihunniku temperatuuril silma peal hoida. Kui oled kompostihunniku õigesti kokku pannud, peaks temperatuur selle sees tõusma paari päevaga vähemalt 30 kraadini. Kui seda ei juhtu, tuleb hakata vigu otsima.
#000008
Kompostihunnikusse umbrohtu visates pea meeles, et:
#000009
Umbrohu seemned ja juured kaotavad idanemisvõime siis, kui hoida neid paar päeva vähemalt 55-kraadises kompostis. Soojusisolatsioonita kompostihunnikus on sellist temperatuuri võimalik saavutada ainult hunniku keskel. Seepärast mata umbrohi alati hunniku keskele, kõige kuumemasse kohta. Kindluse mõttes tasub umbrohtu enne kompostihunnikusse viskamist veel kuivatada, näiteks musta kile peal.
Kompostihunniku hooldamine tähendab eelkõige niiskustaseme jälgimist. Suvise põuaga võib kompostihunnik vajada lausa iganädalast kastmist.
#000010
Kompostihunniku valmimist kiirendab selle ümberpööramine kord või kaks aastas. Kõige lihtsam on kuhjata uus hunnik vana kõrvale. Ühtlase kõdunemise tagamiseks paiguta kõdunemata servad hunniku keskele. Kui kompost tundub liiga kuiv, kasta seda.
#000011
- Hunnikus valmib kompost 1—3 aastaga.
#000012
Aiajäätmetest kogutud komposti on kõige mugavam käidelda kahe kompostriga – kasutad üht ning teises lased kompostil rahus valmida. Paiguta aiakomposter varjulisse kohta, kus ei koguneks vett.
#000013
Aiakompostrit hooldatakse nagu kompostihunnikutki. Komposti täitmist alustatakse õhulise aluskihiga. Kompostrit täidetakse nii, kuidas jäätmed kogunevad, pidades seejuures jälle meeles kolme reeglit: Kohevus, niiskus ja toitained. Hoolitse eelkõige komposti niiskuse eest. Just komposti servaosad kipuvad kergesti kuivama.
#000014
Kompostri sisu oleks hea aastas kord või paar ümber pöörata, et lagunemata servaosad satuksid kompostri keskele kõige kuumemasse kohta.
#000015
Talvel aiakompostri sisu tavaliselt külmub. Külmumine ei riku komposti, lagunemine algab kevadel pärast komposti sulamist uuesti. Talveks tasub aiakompostri ümber soojustuseks lund kuhjata. Kevadel, kui päike juba soojendab, ärata kompost paari ämbritäie kuuma veega üles ja sega seda.
#000016
-Aiakompostris muutuvad aiajäätmed kompostmullaks 1—2 aastaga.
#000017
Kui soovid kompostida majapidamisjäätmeid, hangi korralik soojusisolatsiooniga komposter, mis on mõeldud majapidamisjäätmete aastaringseks kompostimiseks. Majapidamiskomposter peab olema kahjurikindel ja aastaringseks kasutamiseks piisava soojustusega. Selline on näiteks Biolani Kiirkomposter.
#000018
Peale soojustuse pööra tähelepanu kompostri suurusele – liiga väike komposter ei suuda majapidamises tekkivate jäätmetega toime tulla, liiga suur on vähese jäätmekoguse puhul aga ebatõhus. Ainult majapidamisjäätmete kompostimiseks piisab neljaliikmelisele perele umbes 200-liitrisest kompostrist.
#000020
Paiguta komposter tuulevarjulisse kohta nii, et sinna oleks ka talvel mugav jäätmeid viia.
Raputa kompostri põhja umbes 5–10 cm kohevat sidusainet, näiteks Biolani Komposti- ja Käimlaturvast.
Täida kompostrit vastavalt sellele, kuidas jäätmeid õuest või köögist koguneb.
Majapidamisjäätmete kompostimisel tuleb kasutada sidusainet. Iga lisatud jäätmeports tuleks katta õhukese sidusainekihiga, nii ei hakka komposti pinnale jäänud jäätmed kärbseid ligi meelitama
Soojustatud majapidamiskompostris toimub aktiivne põlemisprotsess ja seepärast vajab kompost palju hapnikku. Sega komposti kompostri kasutusjuhendit järgides. Eramajades piisab tavaliselt korrast kuus. Korteriühistutes koguneb jäätmeid kiiremini ja segada tuleb võib-olla näiteks kord nädalas. Sidusaine kasutamine ja segamisvajadus on omavahel seotud: mida vähem sidusainet kasutada, seda tihedamaks kompost vajub ning segada tuleb sagedamini.
#000022
Kui kompostris on palju soojust, vajub jäätmemass kiiresti kokku. Kui jäätmeid koguneb vähe, siis talvel temperatuur majapidamiskompostris langeb. See ei kahjusta komposti. Komposti saab talvel elustada, kui lisada pealmisele jäätmekihile natuke kuuma veega segatud kompostiäratajat.
#000023
Biolani Aiakomposterit võib kasutada aia- ja majapidamisjäätmete kompostimiseks ühepereelamus ja...
#000025
Biolani Kiirkomposter 220eco on ette nähtud köögijäätmete aastaringseks kompostimiseks. Tänu...
#000026
Biolani Kompostiärataja on looduslikust toorainest kompostimisaine, mis kiirendab majapidamis- ja...
#000028